# Beck Vilmos

### A Wikipédiából, a szabad lexikonból.

Beck Vilmos (Baja, 1822, más források szerint 1824. május 17. – Pest, 1862. szeptember 24.) festőművész

## [szerkesztés] Élete

Beck Móric kereskedő fia s Beck Károly öccse volt. szülei Pestre költözvén, a Bibanco-féle kereskedői iskolában tanult; azonban a festészetre több hajlamot érezvén, atyja 1837-ben Bécsbe küldte s itt több évet szentelt festészeti tanulmányoknak. Ezután visszatért Pestre, hol 1846-ban Der Zeitgeist címmel képes élclapot adott ki, mely e nemben első volt az országban, sőt az egész ausztriai birodalomban. 1849-ben Bécsbe költözött és Engländer Sándorral szövetkezve szerkesztette a Charivarit; ezért az osztrákok elitélték és két hónapi fogság után 1850. február 17-én szabadon bocsátották, azonban Pestre lett internálva. Itt élt azután, leszámítva azt a kevés időt, melyet Németországban töltött, és folytonos sorvadó betegséggel küzdve, munkatársa volt Der Eulenspiegel című lapnak és szerkesztette a Laczikonyha című német lapot; ezenkívül a legtöbb németországi s ausztriai élclapnak és folyóiratnak volt munkatársa, a kereskedelmi lapokat pedig közleményekkel látta el, novellákat is írt és az évekig betegen fekvő atyjának üzletére felügyelt. Az irodalomban Willi Beck név alatt működött.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/c/Beck_Vilmos_f124.html"

Kategória: Magyar festők

##### Views

- Szócikk
- Vitalap
- Aktuális változat

##### Keresés